Papa Francisc a pierdut controlul revoluției sale liberale: „Este cea mai mare criză de la Reforma Protestantă”
Evenimentele care au trimis Biserica Catolică până în pragul unei schisme în toată regula au pornit imediat după ora prânzului. Într-o zi friguroasă de noiembrie, în centrul Berlinului, câteva sute de politicieni, teologi și afaceriști germani catolici s-au înghesuit în marea aulă a Hotelului Titanic Chaussee pentru a finaliza ultimele detalii ale unei reforme foarte ambițioase. Încă de la începutul pontificatului său, Papa Francisc a fost atacat de conservatori care se temeau că a mers prea departe, dar cei care s-au adunat la Berlin se plângeau exact de problema opusă: că nu este destul de liberal, relatează Politico.